રાજકોટ શહેરનો દિવસે ને દિવસે વિકાસ થઇ રહ્યો છે વિકાસની દિશામાં આગળ વધતા રાજકોટ શહેરનો સ્માર્ટ સિટીમાં પ્રવેશ પણ થઇ ગયો છે તેમ છતાં હજુ વધુ આગળ વધી વિશ્વ ફલક ઉપર રાજકોટ શહેર ચમકે તે માટે મનપા દ્વારા અનેકવિધ પ્રયાસો કરવામાં આવી રહ્યા છે જેમાં સફાઈ અને સ્વચ્છતાને પ્રથમ અગ્રીમતા આપવામાં આવી છે રાજકોટ શહેરમાં લોકો જ્યાં ત્યાં કચરો ન ફેંકે અને કચરાનો સુચારુ રીતે નિકાલ થાય તે માટે મનપા દ્વારા વિસ્તાર વાઈઝ જુદી જુદી બે કચરાપેટીઓ રાખવામાં આવી છે જેમાં સૂકો અને ભીનો કચરો અલગ અલગ નાખવામાં આવે તે રીતની વ્યવસ્થા કરવામાં આવી છે લોકોના ઘરે ઘરે જઈને કચરો ઉઘરાવવાની સુવિધા ચાલે જ છે તેમ છતાં બહાર નીકળતા લોકો જ્યાં ત્યાં કચરો ન ફેંકે તે માટે આ સુંદર વ્યવસ્થા ગોઠવવામાં આવી છે જેમાં લોકો સ્વયંભૂ જ્યાં ત્યાં કચરો નાખવાને બદલે આ કચરાંપેટીઓમાં જ કચરો નાખી મનપાની ઝુંબેશને સાથ અને સહકાર આપી રહ્યા છે જે કચરો ત્યાંથી નિયમિત નીકળતા કચરાગાડીઓ વાળા ભરી લેતા હોય છે આ સુવિધાને પણ દાગ લાગી ગયો હોય તેમ અનેક સ્થળે આ કચરાંપેટીઓની હાલત બદતર જોવા મળી રહી છે